text: Ribe-Esbjerg rykker tættere på en plads i slutspillet
  11 februar 2017 kl. 16.18
  Håndboldherrerne fra Ribe-Esbjerg tog point med fra Aarhus, da de lørdag eftermiddag satte 31 bolde i nettet.
  31-24 stod der på måltavlen, da eftermiddagens kamp sluttede på udebane i Aarhus. Opgøret stod mellem Ribe-Esbjerg og Århus Håndbold. 
  Efter dagens sejr er der lagt god afstand til rivalen fra Aarhus i kampen om at få en af de otte slutspilspladser i Danmarks bedste håndboldrække. 
  Ribe-Esbjerg indtager nu ligaens ottendeplads med 18 point. Mors-Thy der ligger på niendepladsen har samme pointantal, mens Sønderborg har 16 points. 
  Alle hold har spillet 18 ud af 26 spillerunder.
  